**ZÁPIS č. 12**

 **Z RIADNEHO ZASADNUTIA SPRÁVNEJ RADY TASR**

 **14. decembra 2021 so začiatkom o 15.00 h**

**Prítomní členovia Správnej rady:** Alena Mezeiová , Jozef Tuhovčák, Jozef Bednár, Peter Mestický**,** Ladislav Mikuš

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. Konštatovala, že rada je uznášaniaschopná, navrhla program zasadnutia a dala o ňom hlasovať.

**Program:**

1. **Plán investícií a nákupov techniky v TASR na rok 2022**
2. **Výsledky auditu kybernetickej bezpečnosti v TASR**
3. **Rôzne**

**UZNESENIE č. 01/16/12/2021:**

Členovia SR TASR schválili program zasadnutia:

ZA: A. Mezeiová PROTI: 0 ZDRŽAL SA: 0

 J. Tuhovčák

 J. Bednár

 P. Mestický

 L. Mikuš

**Uznesenie bolo prijaté.**

1. **Plán investícií a nákupov techniky v TASR na rok 2022**

 Ako uviedol GR TASR V. Puchala, Tlačová agentúra Slovenskej republiky vypracovala v roku 2021 Zásobník investičných zámerov na roky 2021 až 2024, v ktorom sumarizovala podstatné investície, na ktoré bude požadovať kapitálové prostriedky zo štátneho rozpočtu. Zásobník bol predložený Ministerstvu kultúry Slovenskej republiky (MK SR).

**Zásobník sumarizoval nasledujúce požiadavky :**

* Komplexný redakčný systém
* Zabezpečenie kybernetickej bezpečnosti
* Redakčný systém na správu fotografií
* Nákup fototechniky
* Obnova serverovej techniky
* Obnova používateľských pracovných staníc

 Na podklade Zásobníka investičných zámerov vypracovala TASR svoj interný Plán investícií úseku techniky a plán nákupu techniky pre Obrazovú redakciu TASR. Plán úseku techniky je členený na tri základné moduly : hardwér, server, projekty.

 V oblasti hardwéru ide o výmenu zastaraného 11 ročného diskového poľa, štandardnú údržbu a obmenu výpočtovej techniky, postupnú výmenu zastaraných alebo poškodených záznamníkov na nahrávanie zvukov, osobných počítačov a stolových počítačov aj telefónnej ústredne. Najväčšou položkou je obstaranie VMWARE, nahradenie starých serverov.

 Pri softwéri ide licencie Adobe Photoshop pre obrazovú redakciu, kancelársky balík pre administratívu.

 Pri projektoch sa počíta s riešením systému pre správu, úpravu a vydávanie fotografií, systému na zjednotenie archívov, projektom kybernetickej bezpečnosti (podaný projekt EÚ prostriedkov). Dôležitá je technická podpora existujúcich systémov.

Členovia Správnej rady po krátkej diskusii vzali materiál na vedomie.

1. **Výsledky auditu kybernetickej bezpečnosti v TASR**

 Ako uviedol GR TASR V. Puchala, cieľom oficiálneho auditu oprávnenou osobou v zmysle zákona bolo vykonať overenie a posúdenie zhody prijatých bezpečnostných opatrení a plnenie povinností podľa Zákona č. 69/2018 Z.z. o kybernetickej bezpečnosti.

Predmetom auditu kybernetickej bezpečnosti bola základná služba prevádzkovateľa TASR.

V. Puchala informoval členov rady o odporúčaniach, dokumentácii a technologických riešeniach, ktoré audítor navrhuje implementovať na riešenie kybernetických bezpečnostných incidentov naprieč celou organizáciou.

Členovia Správnej rady vzali materiál na vedomie.

1. **Rôzne**

 GR TASR V. Puchala informoval členov rady o nadstavbových prvkoch, ktoré agentúra v závere roku vo svojich servisoch pripravuje. Predstavil koncoročné chronológie, ktoré agentúra zabezpečuje prostredníctvom všetkých svojich redakcií. Pôjde celkovo o vyše 25 tematických sumárov z rôznych oblastí, ktoré rezonovali doma i v zahraniční v roku 2021.

Členovia Správnej rady sa v závere dohodli na predbežných termínoch rokovaní v roku 2022:

25/1, 22/2, 22/3, 26/4, 24/5, 21/6.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 14. decembra 2021

Zapísala:

 Alena Mezeiová v.r.